റെയില് പാളത്തില് ലോഹകഷണങ്ങള് അന്വേഷണം ആരംഭിച്ചു കായംകുളം: റെയില് പാളത്തില് ലോഹകഷണങ്ങള് കണ്ടെത്തിയ സംഭവത്തില് അന്വേഷണം ആരംഭിച്ചു. ചേപ്പാട് റെയില്വേ സ്റ്റേഷനു സമീപം കാഞ്ഞൂര് റെയില്വേ ഗേറ്റില് പാളത്തില് ആണ് ലോഹക്കഷണങ്ങള് കണ്ടെത്തിയത്. മൈസൂരു കൊച്ചുവേളി എക്സ്പ്രസ് ഈ സമയം കടന്നുപോയെങ്കിലും ഭാഗ്യത്തിന് അപകടം ഒഴിവായി. ശനിയാഴ്ച രാത്രി 7ന് ട്രെയിന് തിരുവനന്തപുരം ഭാഗത്തേക്കു പോകുമ്ബോഴാണ് സംഭവം. വലിയ ശബ്ദം കേട്ട് ലോക്കോ പൈലറ്റ് സ്റ്റേഷനില് വിവരം അറിയിച്ചതിനെത്തുടര്ന്ന് ഗേറ്റിലെ ജീവനക്കാര് നടത്തിയ അന്വേഷണത്തിലാണ് പാളത്തിനു സമീപം റെയിലിന്റെ തന്നെ ഒരു കഷണം കണ്ടത്തിയത്. കരീലക്കുളങ്ങര പൊലീസാണ് കേസെടുത്ത് അന്വേഷണം ആരംഭിച്ചത്.The post റെയില് പാളത്തില് ലോഹകഷണങ്ങള് അന്വേഷണം ആരംഭിച്ചു first appeared on MalayalamExpressOnline.